Hubert Haas

Hubert Haas, c' est on scrijheu e walon k' a skepyî li 23 d' awousse 1919 a Tcheslet. Il î a morou e 1976.

Il est rprins dins l' antolodjeye Fleurs diyalectåles et dins l' Antolodjeye Scrire.

Di s' mestî, il esteut electricyin et watman a "Solvay".

 Ouve e walon 
Il a scrît des arimés, d' on livea del vraiye powezeye. Il est dins l' mouvmint del powezeye imådjrece des djins come Georges Smal et Jean Guillaume.

I wangna s' prumî pris di scrijhaedjes e walon e 1968, al bate metowe so pîs po les 20 ans do Bourdon. Après, i moussa a l' ALWAC. Il a bråmint aprins avou Émile Lempereur.

E 1982, il eplaide ene ramexhnêye d' arimés, «Pal craeye d' ene pitite voye».

 Corwaitaedje di ses powinmes 
 Motlî 
Foirt ritche : vocial sacwants mots k' on-z î pout rilever
 ritaener
 tcheyåd
 anoye
 tåvler (do pwin)

 Rite et zunance 
I plaece voltî l' addjectif divant l' no :
Vo schårdêye imådje ki prind veye
Après l' eure do prumî ddjuner "Pwin d' agaesse", divins "El Bourdon".

Mins k' avoz, feme, dissu vo tiesse ?
(...)
Ni sereut ç' nén vo tcheyåde djonnesse
Ki s' ertaenreut påzès mwais tins ? Poussire di transe, divins Antolodjeye Fleurs dialectales, pu rprins dins l' antolodjeye Scrire.

Il eploye voltî li shûte addjectif femrin pluriyel metou padvant (avou l' cawete -ès)
Påjhirès crosses, catcheyès stoeles,
Rachidès eures d' ene taeye di pwin, "Pwin d' agaesse", come ciddé ådzeu.

 Hårdêyes difoûtrinnes 
 Pådje di ses scrijhaedjes 
 Ses bokets eplaidîs dins l' antolodjeye "Fleurs dialectales" (mwaisse modêye)

 Sourdants 

Haas